title: Komisjoni rakendusmäärus (EL) 2021/619, 15. aprill 2021, millega muudetakse rakendusmäärusi (EL) 2020/2235, (EL) 2020/2236 ja (EL) 2021/403 seoses loomatervise sertifikaatide, loomatervise/ametlike sertifikaatide ja ametlike sertifikaatide kasutamist käsitlevate üleminekusätetega (EMPs kohaldatav tekst)

text:
                  16.4.2021

                  ET

                  Euroopa Liidu Teataja

                  L 131/72

         KOMISJONI RAKENDUSMÄÄRUS (EL) 2021/619,
         15. aprill 2021,
         millega muudetakse rakendusmäärusi (EL) 2020/2235, (EL) 2020/2236 ja (EL) 2021/403 seoses loomatervise sertifikaatide, loomatervise/ametlike sertifikaatide ja ametlike sertifikaatide kasutamist käsitlevate üleminekusätetega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 146 lõiget 2, artikli 156 lõike 2 esimese lõigu punkti a ning artikli 162 lõiget 5, artikli 168 lõiget 4, artikli 213 lõiget 2, artikli 224 lõiget 4, artikli 238 lõiget 3 ja artikli 239 lõiget 3,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (2) eriti selle artiklit 90, artikli 126 lõiget 3 ja artikli 134 esimese lõigu punkti f,
         ning arvestades järgmist:

                     (1)

                     Komisjoni rakendusmäärustes (EL) 2020/2235, (3) (EL) 2020/2236 (4) ja (EL) 2021/403 (5) on sätestatud sellised loomatervise sertifikaatide, loomatervise sertifikaatide/ametlike sertifikaatide ja ametlike sertifikaatide näidised, mis peavad loomade ja kaupade saadetistega kaasas olema nende liidusisese liikumise ning liitu sisenemise puhul.

                     (2)

                     Selleks et hõlbustada üleminekut uute loomatervise sertifikaatide ja loomatervise/ametlike sertifikaatide kasutamisele saadetiste liikumisel liidus ja liikmesriikide vahel ning võimaldada ettevõtjate ja pädevate asutuste töötajate asjakohast koolitamist kõikides liikmesriikides, on vaja kehtestada üleminekuperiood, mille jooksul liikmesriikide pädevatel asutustel peaks olema võimalik kasutada sertifikaate, mis on välja antud vastavalt õigusaktidele, mida kohaldati enne rakendusmääruste (EL) 2020/2235, (EL) 2020/2236 ja (EL) 2021/403 kohaldamise alguskuupäeva.

                     (3)

                     Rakendusmäärusega (EL) 2020/2235 on ette nähtud üleminekuperiood selliste inimtoiduks ettenähtud loomsete saaduste, liittoodete, idandite ja idandite tootmiseks ettenähtud seemnete saadetiste liitu toomiseks, millega on kaasas asjakohane sertifikaat, mis on välja antud vastavalt komisjoni määruses (EL) nr 28/2012 (6) ja komisjoni rakendusmääruses (EL) 2019/628 (7) sätestatud näidistele. Seepärast tuleks õiguskindluse huvides täpsustada selliste sertifikaatide kasutamise üleminekuperioodi kestust.

                     (4)

                     Komisjoni määrus (EÜ) nr 599/2004 (8) tunnistatakse kehtetuks rakendusmäärusega (EL) 2020/2235 alates 21. aprilli 2021. Kõnealuse määrusega on sätestatud sertifikaatide ühtlustatud näidisvorm loomade ja loomsete saaduste saadetiste liidusiseseks liikumiseks. Lisaks nähakse kõnealuse määrusega ette sertifikaatide ühtlustatud näidisvormi ühildumine kaubanduse kontrolli- ja ekspertsüsteemiga (TRACES) ning hõlbustatakse selliste saadetiste sertifitseerimise ja liidusisesest liikumisest teavitamise süsteemi. Selleks et võimaldada enne 21. aprilli 2021 kohaldatavate õigusaktide kohaselt välja antud sertifikaatide edasist kasutamist TRACESis, tuleks muuta kõnealuse määruse kehtetuks tunnistamise kuupäeva, võttes arvesse rakendusmäärustes (EL) 2020/2236 ja (EL) 2021/403 (nagu neid on muudetud käesoleva määrusega) sätestatud üleminekuperioodide lõppu.

                     (5)

                     Rakendusmäärusega (EL) 2020/2236 on ette nähtud üleminekuperiood selliste veeloomade ja neilt saadud loomsete saaduste saadetiste liitu toomiseks, millega on kaasas asjakohane loomatervise sertifikaat, mis on välja antud kooskõlas komisjoni määrusega (EÜ) nr 1251/2008 (9). Seepärast tuleks õiguskindluse huvides täpsustada selliste sertifikaatide kasutamise üleminekuperioodi kestust.

                     (6)

                     Selleks et pädevatel asutustel oleks lihtsam võtta vajalikke meetmeid, et tagada rakendusmääruse (EL) 2020/2236 nõuete järgimine veeloomade ja veeloomadelt saadud loomsete saaduste saadetiste liidusisese liikumise puhul, tuleks kehtestada üleminekuperiood, mille jooksul võib saadetistega kaasas olla asjakohane loomatervise sertifikaat, mis on välja antud vastavalt määrusele (EÜ) nr 1251/2008.

                     (7)

                     Rakendusmäärusega (EL) 2021/403 on ette nähtud üleminekuperiood selliste maismaaloomade ja nende paljundusmaterjali saadetiste liitu toomiseks, millega on kaasas enne käesoleva määruse kohaldamise kuupäeva komisjoni määrustes (EÜ) nr 798/2008 (10) ja (EL) nr 206/2010, (11) komisjoni rakendusmäärustes (EL) nr 139/2013 (12) ja (EL) 2018/659, (13) komisjoni otsustes 2006/168/EÜ (14) ja 2010/472/EL, (15) samuti komisjoni rakendusotsustes 2011/630/EL, (16) 2012/137/EL (17) ja (EL) 2019/294 (18) sätestatud näidiste kohaselt välja antud sertifikaadid. Seepärast tuleks õiguskindluse huvides täpsustada selliste sertifikaatide kasutamise üleminekuperioodi kestust.

                     (8)

                     Selleks, et pädevatel asutustel oleks lihtsam võtta vajalikke meetmeid, et tagada rakendusmääruse (EL) 2021/403 nõuete järgimine maismaaloomade ja nende paljundusmaterjali saadetiste liidusisese liikumise puhul, tuleks kehtestada üleminekuperiood, mille jooksul saadetistel võivad olla kaasas asjakohased sertifikaadid, mis on antud välja nõukogu direktiivide 64/432/EMÜ, (19) 88/407/EMÜ, (20) 89/556/EMÜ, (21) 90/429/EMÜ, (22) 91/68/EMÜ, (23) 92/65/EMÜ, (24) 2009/156/EÜ (25) ja 2009/158/EÜ (26) ning komisjoni otsuse 2010/470/EL (27) kohaselt.

                     (9)

                     Kuna rakendusmäärusi (EL) 2020/2235, (EL) 2020/2236 ja (EL) 2021/403 kohaldatakse alates 21. aprilli 2021, tuleks ka käesolevat määrust kohaldada alates samast kuupäevast.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Komisjoni rakendusmääruse (EL) 2020/2235 muutmine
            Rakendusmääruse (EL) 2020/2235 artikkel 35 asendatakse järgmisega:

                  „Artikkel 35
                  Üleminekusätted

                     1.   Loomsete saaduste, liittoodete, inimtoiduks ettenähtud idandite ja nende tootmiseks ettenähtud seemnete saadetisi, millega on kaasas asjakohane sertifikaat, mis on välja antud vastavalt määruses (EL) nr 28/2012 ja rakendusmääruses (EL) 2019/628 sätestatud näidistele, võib liitu tuua kuni 20. oktoobrini 2021, tingimusel et sertifikaadi on enne 21. augusti 2021 allkirjastanud isik, kellele on nimetatud määruse ja rakendusmääruse kohaselt antud luba sertifikaadile alla kirjutada.

                     2.   Määruses (EÜ) nr 599/2004 sätestatud sertifikaatide ühtlustatud näidisvormi liidusiseseks liikumiseks aktsepteeritakse liidusisese liikumise puhul kuni 17. oktoobrini 2021.

                     3.   Sertifikaatides ja määruse (EÜ) nr 599/2004 lisas esinevaid viiteid kehtetuks tunnistatud õigusaktide sätetele tõlgendatakse viidetena vastavatele asendavatele sätetele ja neid loetakse vastavalt vastavustabelitele, kui see on asjakohane.“

            Artikkel 2
            Komisjoni rakendusmääruse (EL) 2020/2236 muutmine
            Rakendusmääruse (EL) 2020/2236 artikkel 10 asendatakse järgmisega:

                  „Artikkel 10
                  Üleminekusätted

                     1.   Veeloomade ja neilt saadud loomsete saaduste saadetisi, millega on kaasas määruses (EÜ) nr 1251/2008 sätestatud näidise kohaselt välja antud nõuetekohane loomatervise sertifikaat, võib liitu tuua kuni 20. oktoobrini 2021, tingimusel et ametlik inspektor on allkirjastanud loomatervise sertifikaadi enne 21. augusti 2021.

                     2.   Veeloomade ja veeloomadelt saadud loomsete saaduste saadetisi, millega on kaasas määruses (EÜ) nr 1251/2008 sätestatud näidise kohaselt välja antud nõuetekohane loomatervise sertifikaat, lubatakse liidusiseselt liikuda kuni 17. oktoobrini 2021.

                     3.   Sertifikaatides esinevaid viiteid kehtetuks tunnistatud õigusaktide sätetele tõlgendatakse viidetena vastavatele asendavatele sätetele ja neid loetakse vastavalt vastavustabelitele, kui see on asjakohane.“

            Artikkel 3
            Komisjoni rakendusmääruse (EL) 2021/403 muutmine
            Rakendusmääruse (EL) 2021/403 artikkel 27 asendatakse järgmisega:

                  „Artikkel 27
                  Üleminekusätted

                     1.   Maismaaloomade ja nende paljundusmaterjali saadetisi, millega on kaasas komisjoni määrustes (EÜ) nr 798/2008 ja (EL) nr 206/2010, komisjoni rakendusmäärustes (EL) nr 139/2013 ja (EL) 2018/659, otsustes 2006/168/EÜ ja 2010/472/EL, samuti rakendusotsustes 2011/630/EL, 2012/137/EL ja (EL) 2019/294 sätestatud näidiste kohaselt välja antud nõuetekohane sertifikaat, võib liitu tuua kuni 20. oktoobrini 2021, tingimusel et sertifikaadi on enne 21. augusti 2021 allkirjastanud isik, kellele on nende määruste, rakendusmääruste, otsuste ja rakendusotsuste kohaselt antud luba sertifikaadile alla kirjutada.

                     2.   Teatavaid kabiloomade kategooriate saadetisi, millega on kaasas nõukogu direktiivides 64/432/EMÜ, (*1) 91/68/EMÜ, (*2) direktiivis 92/65/EMÜ ja nõukogu direktiivis 2009/156/EÜ (*3) sätestatud näidiste kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     3.   Teatavaid lindude kategooriate ja nende paljundusmaterjali saadetisi, millega on kaasas nõukogu direktiivis 2009/158/EÜ (*4) sätestatud näidise kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     4.   Teatavaid veiste paljundusmaterjali saadetisi, millega on kaasas direktiivides 88/407/EMÜ ja 89/556/EMÜ sätestatud näidiste kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     5.   Teatavaid lammaste ja kitsede paljundusmaterjali saadetisi, millega on kaasas otsuses 2010/470/EL sätestatud näidise kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     6.   Teatavaid sigade paljundusmaterjali saadetisi, millega on kaasas direktiivis 90/429/EMÜ ja otsuses 2010/470/EL sätestatud näidiste kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     7.   Teatavaid hobuslaste paljundusmaterjali saadetisi, millega on kaasas otsuses 2010/470/EL sätestatud näidise kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     8.   Teatavaid mesilaste kategooriate saadetisi, millega on kaasas direktiivis 92/65/EMÜ sätestatud näidise kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     9.   Teatavaid maismaaloomade kategooriate ja nende paljundusmaterjali saadetisi, millega on kaasas direktiivis 92/65/EMÜ sätestatud näidise kohaselt välja antud nõuetekohane sertifikaat, lubatakse liidusiseselt liikuda kuni 17. oktoobrini 2021.

                     10.   Sertifikaatides esinevaid viiteid kehtetuks tunnistatud õigusaktide sätetele tõlgendatakse viidetena vastavatele asendavatele sätetele ja neid loetakse vastavalt vastavustabelitele, kui see on asjakohane.

            Artikkel 4
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 21. aprilli 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. aprill 2021

                  Komisjoni nimel

                  president

               Ursula VON DER LEYEN

            (1)  ELT L 84, 31.3.2016, lk 1.

            (2)  ELT L 95, 7.4.2017, lk 1.

            (3)  Komisjoni 16. detsembri 2020. aasta rakendusmäärus (EL) 2020/2235, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses loomatervise sertifikaatide näidiste, ametlike sertifikaatide näidiste ja loomatervise/ametlike sertifikaatide näidistega teatavate looma- ja kaubakategooriate saadetiste liitu toomiseks ja liidusiseseks liikumiseks, selliste sertifikaatidega seotud ametliku sertifitseerimisega ning millega tunnistatakse kehtetuks määrus (EÜ) nr 599/2004, rakendusmäärused (EL) nr 636/2014 ja (EL) 2019/628, direktiiv 98/68/EÜ ning otsused 2000/572/EÜ, 2003/779/EÜ ja 2007/240/EÜ (ELT L 442, 30.12.2020, lk 1).

            (4)  Komisjoni 16. detsembri 2020. aasta rakendusmäärus (EL) 2020/2236, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses selliste loomatervise sertifikaatide näidistega, mida kasutatakse veeloomade ja neilt saadud teatavate loomsete saaduste saadetiste liitu toomiseks ja liidusiseseks liikumiseks, selliste sertifikaatide ametliku sertifitseerimisega ning tunnistatakse kehtetuks määrus (EÜ) nr 1251/2008 (ELT L 442, 30.12.2020, lk 410).

            (5)  Komisjoni 24. märtsi 2021. aasta rakendusmäärus (EL) 2021/403, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses teatavatesse kategooriatesse kuuluvate maismaaloomade ja nende paljundusmaterjali saadetiste liitu toomiseks ja liikmesriikidevaheliseks liikumiseks kasutatavate loomatervise sertifikaatide näidiste ja loomatervise/ametlike sertifikaatide näidistega, selliste sertifikaatidega seotud ametliku sertifitseerimisega ning tunnistatakse kehtetuks otsus 2010/470/EL (ELT L 113, 31.3.2021, lk 1).

            (6)  Komisjoni 11. jaanuari 2012. aasta määrus (EL) nr 28/2012, millega kehtestatakse sertifitseerimisnõuded teatavate liittoodete importimiseks liitu ja transiidiks läbi liidu ning muudetakse otsust 2007/275/EÜ ja määrust (EÜ) nr 1162/2009 (ELT L 12, 14.1.2012, lk 1).

            (7)  Komisjoni 8. aprilli 2019. aasta rakendusmäärus (EL) 2019/628, milles käsitletakse teatavate loomade ja kaupade ametlike sertifikaatide näidiseid ja millega muudetakse määrust (EÜ) nr 2074/2005 ja rakendusmäärust (EL) 2016/759 kõnealuste sertifikaatide näidiste osas (ELT L 131, 17.5.2019, lk 101).

            (8)  Komisjoni 30. märtsi 2004. aasta määrus (EÜ) nr 599/2004 loomade ja loomsete saaduste ühendusesisese kaubandusega seotud ühtlustatud näidissertifikaadi ja kontrollakti vastuvõtmise kohta (ELT L 94, 31.3.2004, lk 44).

            (9)  Komisjoni 12. detsembri 2008. aasta määrus (EÜ) nr 1251/2008, millega rakendatakse nõukogu direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu (ELT L 337, 16.12.2008, lk 41).

            (10)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

            (11)  Komisjoni 12. märtsi 2010. aasta määrus (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).

            (12)  Komisjoni 7. jaanuari 2013. aasta rakendusmäärus (EL) nr 139/2013, milles sätestatakse loomatervishoiunõuded ja karantiinitingimused teatavate lindude impordil liitu (ELT L 47, 20.2.2013, lk 1).

            (13)  Komisjoni 12. aprilli 2018. aasta rakendusmäärus (EL) 2018/659 elushobuslaste ja nende sperma, munarakkude ja embrüote liitu sissetoomise tingimuste kohta (ELT L 110, 30.4.2018, lk 1).

            (14)  Komisjoni 4. jaanuari 2006. aasta otsus 2006/168/EÜ, millega kehtestatakse loomatervishoiu ja veterinaarsertifikaatide nõuded veiseembrüote ühendusse importimiseks ning tunnistatakse kehtetuks otsus 2005/217/EÜ (ELT L 57, 28.2.2006, lk 19).

            (15)  Komisjoni 26. augusti 2010. aasta otsus 2010/472/EL lammaste ja kitsede sperma, munarakkude ja embrüote liitu importimise kohta (ELT L 228, 31.8.2010, lk 74).

            (16)  Komisjoni 20. septembri 2011. aasta rakendusotsus 2011/630/EL koduveiste sperma impordi kohta liitu (ELT L 247, 24.9.2011, lk 32).

            (17)  Komisjoni 1. märtsi 2012. aasta rakendusotsus 2012/137/EL kodusigade sperma impordi kohta liitu (ELT L 64, 3.3.2012, lk 29).

            (18)  Komisjoni 18. veebruari 2019. aasta rakendusotsus (EL) 2019/294, millega kehtestatakse selliste territooriumide ja kolmandate riikide loetelu, kust on lubatud importida liitu koeri, kasse ja valgetuhkruid, ning veterinaarsertifikaadi näidis sellise impordi jaoks (ELT L 48, 20.2.2019, lk 41).

            (19)  Nõukogu 26. juuni 1964. aasta direktiiv 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta (EÜT 121, 29.7.1964, lk 1977).

            (20)  Nõukogu 14. juuni 1988. aasta direktiiv 88/407/EMÜ, millega sätestatakse koduveiste sperma ühendusesisese kaubanduse ja impordi korral kohaldatavad loomatervishoiu nõuded (EÜT L 194, 22.7.1988, lk 10).

            (21)  Nõukogu 25. septembri 1989. aasta direktiiv 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta (EÜT L 302, 19.10.1989, lk 1).

            (22)  Nõukogu 26. juuni 1990. aasta direktiiv 90/429/EMÜ, millega sätestatakse kodusigade sperma ühendusesisese kaubanduse ja impordi korral kohaldatavad loomatervishoiu nõuded (EÜT L 224, 18.8.1990, lk 62).

            (23)  Nõukogu 28. jaanuari 1991. aasta direktiiv 91/68/EMÜ loomatervishoiu kohta ühendusesiseses lamba- ja kitsekaubanduses (EÜT L 46, 19.2.1991, lk 19).

            (24)  Nõukogu 13. juuli 1992. aasta direktiiv 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse (EÜT L 268, 14.9.1992, lk 54).

            (25)  Nõukogu 30. novembri 2009. aasta direktiiv 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta (ELT L 192, 23.7.2010, lk 1).

            (26)  Nõukogu 30. novembri 2009. aasta direktiiv 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta (ELT L 343, 22.12.2009, lk 74).

            (27)  Komisjoni 26. augusti 2010. aasta otsus 2010/470/EL, millega kehtestatakse veterinaarsertifikaatide näidised hobuslaste, lammaste ja kitsede sperma, munarakkude ja embrüote ning sigade munarakkude ja embrüote liidusiseseks kaubanduseks (ELT L 228, 31.8.2010, lk 15).


title: Komisjoni rakendusmäärus (EL) 2021/631, 12. aprill 2021, millega registreeritakse kaitstud päritolunimetuste ja kaitstud geograafiliste tähiste registris nimetus „Budaörsi őszibarack“ (KGT)

text:
                  19.4.2021

                  ET

                  Euroopa Liidu Teataja

                  L 132/23

         KOMISJONI RAKENDUSMÄÄRUS (EL) 2021/631,
         12. aprill 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus „Budaörsi őszibarack“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ungari taotlus registreerida nimetus „Budaörsi őszibarack“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Budaörsi őszibarack“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Budaörsi őszibarack“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „puuviljad, köögiviljad ja teraviljad töötlemata ja töödeldud kujul“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. aprill 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 447, 23.12.2020, lk 21.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).